CELEX: C2006/178/19
Language: da
Date: 2006-07-29 00:00:00
Title: Sag C-291/04: Domstolens kendelse (Fjerde Afdeling) af  2. maj 2006  — straffesag mod Henri Léon Schmitz (anmodning om præjudiciel afgørelse fra Tribunal de police de Neufchâteau — Belgien) (Procesreglementets artikel 104, stk. 3, første afsnit — fri bevægelighed for personer og tjenesteydelser — arbejdstagere — motorkøretøj — stillet til rådighed for arbejdstageren af arbejdsgiveren — motorkøretøj indregistreret i udlandet — arbejdsgiver etableret i en anden medlemsstat )

29.7.2006   
            
            
               DA
            
            
               Den Europæiske Unions Tidende
            
            
               C 178/12
            
         Domstolens kendelse (Fjerde Afdeling) af 2. maj 2006 — straffesag mod Henri Léon Schmitz (anmodning om præjudiciel afgørelse fra Tribunal de police de Neufchâteau — Belgien)
   (Sag C-291/04) (1)
   
   (Procesreglementets artikel 104, stk. 3, første afsnit - fri bevægelighed for personer og tjenesteydelser - arbejdstagere - motorkøretøj - stillet til rådighed for arbejdstageren af arbejdsgiveren - motorkøretøj indregistreret i udlandet - arbejdsgiver etableret i en anden medlemsstat )
   (2006/C 178/19)
   Processprog: fransk
   Den forelæggende ret
   Tribunal de police de Neufchâteau
   Part i straffesagen i hovedsagen
   Henri Léon Schmitz.
   Sagens genstand
   Anmodning om præjudiciel afgørelse — Tribunal de police de Neufchâteau — fortolkning af artikel 10, 39, 43 og 49 EF — national bestemmelse, hvorefter det kræves, at et motorkøretøj kun må benyttes af en person, der er bosiddende i medlemsstaten, såfremt det er indregistreret i den pågældende medlemsstat, uanset at køretøjet stilles til rådighed for personen af dennes arbejdsgiver, som er etableret i en anden medlemsstat — arbejdstager, der er tilknyttet arbejdsgiveren ved en ansættelseskontrakt, og som samtidig er aktionær, bestyrelsesmedlem eller daglig leder eller varetager en tilsvarende funktion
   Konklusion
   Artikel 43 EF er til hinder for nationale bestemmelser i en medlemsstat, såsom dem, der er omtvistet i hovedsagen, hvorefter en selvstændig erhvervsdrivende, der er bosiddende i denne medlemsstat, pålægges dér at indregistrere en firmabil, der er stillet til rådighed af det selskab, hvori han er ansat, og som er etableret i en anden medlemsstat, når firmabilen hverken er bestemt til fortrinsvis varig anvendelse i den førstnævnte medlemsstat eller faktisk anvendes på denne måde.
   
      (1)  EUT C 217 af 28.8.2004.